המכללה לביטחון לאומי

מחזור מ"ז, 2019-2020

**גישות ואסכולות במדע המדינה – מטלת סיכום**

מגיש: שחר בץ

מרצה: דר' דורון נבות

**דצמבר 2019**

**רקע כללי:**

את עבודת הסיום של הקורס אבצע בנושא של תופעת הנזירות בארץ ישראל. פרק הזמן שיוצג הינו המעבר בין התקופה הביזנטית למוסלמית הדומה. קרי, המחצית השנייה של המאה השביעית ועד למאה התשיעית לספירה. בכדי ל"הכין את הקרקע" לדיון זה אתן רקע היסטורי קצר על התקופה הרלוונטית. לאחר מכן אציג את נושא הגלובליזציה וכן הגישות השונות הנהוגות במחקר ואילו המוצגות בספר המרכזי אותו אציג. המאות המדוברות הינן לאחר הספירה אלא אם יצוין אחרת.

יש לציין כי זהו ניסיון מעט שונה לקשור את גישת האסכולות והגלובליזציה לתהליכים שהתרחשו לפני מאות שנים, אבל ניסיון מעניין.

רקע היסטורי

ראשית המאה השביעית הייתה תקופה של שינוי מוסדי מכונן בתוך הלבנט בדגש על סוריה, ארץ ישראל ועבר הירדן. ארץ ישראל ידעה שתי תהפוכות פוליטיות צבאיות מרכזיות בתקופה זו. האזור חווה חוסר יציבות פוליטית וצבאית בתקופת שלטונו של פוקאס (602-610) ובתקופת הרקליוס בשנת 610. זה הרקע לסדרת מערכות צבאיות של הסאסנים שנערכו בין 612 ל- 619 והביאו לאובדן השליטה הביזנטית בלבנט. ההצלחות המאוחרות יותר של הצבאות הערבים בשנות ה30 של המאה השביעית הביאה לכיבוש מחודש של ארץ ישראל והלבנט מידי הביזנטים. הכובשים הערבים הביסו את צבאות הביזנטיים. המפלה בקרב ירמוך, בשנת 636, הביאה לכיבושה המלא של ארץ ישראל. תהליך שהגיע לכדי סיום עם כיבוש קיסריה על ידי עומאר אבן אל-ח'טאב בשנת 638 (Reynolds 2013: 105 – 207; schick 1995: 9 -83). כיבוש זה סיים את השלטון הביזנטי בארץ ישראל ואתו הסתיימה ההגמוניה הנוצרית בארץ ישראל, עד לשלטון הצלבנים, במאה האחת עשרה. החלוקה המנהלית של ארץ ישראל המשיכה את זו של התקופה הביזנטית. אזור החוף יהודה והשומרון היו תחת גֻ'נד פלסטין שבירתה תחילה הייתה קיסריה, ולאחר מכן משנת 715 שימשה רמלה (Magness 2011:98; ברס 1982: 316-323).

לגבי מהות הכיבוש הערבי ישנן שתי אסכולות מרכזיות: האסכולה הראשונה המסורתית, הסבורה שהכיבוש הפרסי ואחריו, ההשתלטות המוסלמית, היו מהירים ונבעו מהיחלשותן של המעצמות (גיל, 1983: 22-17 ,50-27). האסכולה השנייה, כפי שאציג בהמשך, רואה זאת כתהליך איטי שנמשך שנים רבות. תהליך זה הגיע לשיאו במאה השמינית. כך או אחרת, לכיבוש הערבי הייתה השפעה מכרעת על עיצובה של ארץ ישראל.

לכיבוש המוסלמי היו ההשפעות ארוכות טווח על אוכלוסיית ארץ ישראל ועבר הירדן. רוברט שיק מציין בספרו כי על סמך העדות הארכיאולוגית לא ניכרים סימני הרס או כיבוש אלים ברחבי ארץ ישראל. לא זו בלבד שאין ממצא התומך בהרס יש כאמור המשכיות ובנייה, שיק מציין את הכנסיות בריחב בעבר הירדן ככאלו שהוקמו במהלך הכיבוש (Schick 1995:78-80). חדירת האסלם התקיימה בד בבד עם המשך הפולחן הנוצרי ביישובים הגדולים. כפי הנראה רק במחצית השנייה של המאה השמינית ובמהלך המאה התשיעית החלו בבניית המסגדים השונים.

עם עליית בית עבאס לשלטון, בשנת 750 לערך, ירדה ארץ ישראל ממעמדה והפכה לאזור שולי בממלכת בית עבאס, שמרכזה היה באזור עיראק (לעיון במחקרי התקופה ראה (Reynolds 2013;Schick 1995: 90-94). ירידה זו במעמדה של ארץ ישראל באה לידי ביטוי בנטישה של יישובים אשר היו מאוכלסים בתקופה הביזנטית עד למאה תשיעית (;Reynolds 2013: 212-315).

תופעת הנזירות

הנזירות בארץ ישראל החלה במדבר יהודה ובמהלך המאה החמישית התחילה להכות שורש באזורים הכפריים של ארץ ישראל. במדבר יהודה ידועים שלושה גלי נזירות מרכזיים: חריטון מייסד הנזירות במאה הרביעית. אבטימיוס , בשלב השני, שעיצב את הנזירות הארצית במאה החמישית. השלב השלישי שייך לסבא ומתוארך למן המאה השישית ועד למאה השמינית (הירשפלד 1987).

הנזירות באזור הכפרי הייתה מעט שונה ממנזרי מדבר יהודה, אך הושפעה ממעמדם. המנזרים באזורים הכפריים של ארץ ישראל היו מנזרים הקשורים לקהילות הכפרים שסביבם. מנזרים אילו היו מחוברים לקהילות ונתנו שרותי דת שונים. חשוב לציין כי החל מהמאה החמישית לספירה השלטונות עודדו הקמת מנזרים בעיקר באזורי הספר.

**דיון בנושא "הגלובליזציה":**

" עבור רבים, 'גלובליזציה' היא שם נרדף לסחר העולמי; אולם גלובליזציה היא הרבה יותר מזה. היא כוללת תרבות, שפה, שיתוף פעולה כלכלי, מערכת פיננסית וזרימת כספים, שיטור, מעבר של מרכז הכובד של הכוח בעולם, בריתות צבאיות וכמובן, סחר – הן במוצרים והן בשירותים " (מאור 2018).

ציטוט זה מביא את עיקרי הנושאים אותם מקיפה הגלובליזציה. למעשה הפרוש של המונח 'גלובליזציה' הינם תהליכים כלל עולמיים ,מלשון המילה גלובוס, הקשורים בתרבות האנושית. כפי שמופיע בקטע המצוטט מדובר העמקת הקשרים התרבותיים, הכלכליים, בריתות והסכמים חוצי יבשות וחוצי גבולות.

בהתאם להגדרת הגלובליזציה ניתן לומר כי אין זו תופעה חדשה עבור המין האנושי. האימפריה ההלניסטית שייסד אלכסנדר מוקדון שלטה בחלקים ניכרים של אירופה והמזרח. אימפריה זו , שנת 330 ועד ל63 לפני הספירה, קיימה שיתוף פעולה תרבותי והנחילה את התרבות ההלניסטית ברחבי האימפריה. כמו כן המסחר נעשה כולו דרך המטבעות ובשליטה של האימפריה. כך שנושא צבא, כלכלה ותרבות היו משותפים לכל חלקי האימפריה תוך מחיקת הריבונות והזהות של עמים אחרים (ארן 2006). באימפריה הרומית , 49 לפני הספירה ועד לשנת 324 לספירה, הייתה תופעה זהה אך בייתר שאת. הזהות התרבותית ובעיקר הכלכלית הייתה דומה לתהליך הגלובליזציה המוכר כיום אך בהיקפים נמוכים היות והאימפריה שלטה בים התיכון ועד להודו (Bryce 2016). אולם הדפוס היה דפוס של גלובליזציה על כל ההגדרות. כפי שהצגתי כאן, באופן מצומצם, תופעת הגלובליזציה אינה זרה לאנושות אולם כעת היא בשיאה עקב טכנולוגיות ויכולות משופרות שהן מנת חלקו של העולם במאה ה21.

**ניתוח הספר**:

 MONASTICISM AND CHRISTIAN PILGRIMAGE IN EARLY ISLAMIC PALESTINE

בחרתי בספרו של דניאל ריינולדס משנת 2013 Reynolds 2013)). בספר זה מתאר ריינולדס את תופעת הנזירות באימפריה הביזנטית ואת המעבר לתקופה המוסלמית הקדומה. יש כאן שני משתנים חשובים לבחינה. האם תופעת הנזירות ניתנת להגדרה כחלק מהגלובליזציה? ובאיזו גישה מנתח המחבר את התופעה ביחס לניתוחים היסטוריים ארכיאולוגים אחרים?

לעניות דעתי, ועל פי המופיע בניתוח של ריינולדס ואחרים תנועת הנזירות יכולה להתאים להגדרת הגלובליזציה. תנועה זו קמה במצריים במאה השלישית לפני הפיכת הנצרות לדת מדינה במאה הרביעית. התנועה מקיימת קשרי דת, תרבות, כלכלה ומסחר בין שלושה מרכזים: קונסטנטינופול בירת האימפריה הביזנטית, ארץ ישראל ומצריים. מלבד שלושת המרכזים הללו ישנה רשת עולמית ורשת מקומית. הרשת העולמית כוללת את כל רחבי האימפריה הביזנטית חלק ממנה בעידוד מלא של השלטונות וחלקה מיוזמה מקומית. הרשת המקומית מקשרת בין המנזרים השונים באר ישראל בקשרי מסחר ותרבות בין המנזרים השונים ובין המנזרים לבין הקהילות שסביבן.

קיסרי האימפריה מינפו את הפוטנציאל של תנועת הנזירות בשני אופנים, ראשית כדי להפיץ את הדת הנוצרית ברחבי האימפריה. שנית ליישב מנזרים באזורי חייץ וספר ולהוות מגן אנושי נאמן לאימפריה הביזנטית באזורים נידחים. בחינת המשתנים שאותם הצגתי מעידה כי על פי הגדרת הגלובליזציה ניתן לומר כי תנועת הנזירות הינה חלק מהגלובליזציה שהתקיימה בתקופה הביזנטית והמוסלמית הקדומה בלבנט.

עד לתחילת המאה ה21 הדעה הרווחת בקרב חוקרי הנזירות הייתה כי מדובר בתנועה שעיקרה הפצת הדת הנוצרית באופן מקומי תוך קיום קשרי דת עם מרכזים אחרים. המחקרים בשלושת העשורים האחרונים מציגים את התופעה כתופעה גלובלית החוצה מדינות ועמים ובעלת רשת מסחר וקשרים תרבותיים ענפה ברבדים שונים ; Patrich 1998; Schick 1995)2014 (Avni. נקודת המחלוקת העיקרית בין אסכולות החוקרים השונות נסבה על הכיבוש המוסלמי במאה השביעית. בעוד שחוקרי המאה ה20 טענו כי כיבוש זה חיסל את תופעת הנזירות מציגים החוקרים בשנים האחרונות תהליך הפוך. נושא הדגל בהצגת השינוי בתפיסה ההיסטורית זו הינו ריינולדס. זו הסיבה שבחרתי להציג את ספרו.

השוני בגישה מקורו, לעניות דעתי, בשוני בתפיסות העולם של החוקרים. האסכולה הישנה סברה כי לאחר הכיבוש המוסלמי נהרסו מנזרים וכנסיות ברחבי ארץ ישראל ועבר הירדן. כתוצאה מכך חדלו המנזרים לתפקד או שתפקדו באופן חלקי בעיקר ברחבי ארץ ישראל שחוותה את הכיבוש (ברס 1982; גיל 1983; חסון 1984). הנחה זו נשענה הן על כרוניקות כנסייתיות מגמתיות המתארות את הכובש המוסלמי כאכזר וברברי. הסיבה השנייה לניתוח ההיסטורי של אסכולה זו מקורה לדעתי בגישה האליטיסטית בה החזיקו חבריה. אחד מהעקרונות של הגישה האליטיסטית מדבר על כך שהכוח נמצא בארגון. כוחה הראשון של האליטה זה הכוח הארגוני ויכולתה להיות מלוכדת. עניין נוסף מאוד מרכזי בגישה הזו הוא לגיטימציה בקונוטציה שלילית. למעמד השליט יש עניין שהציבור לא יבין את המציאות ובעלי אינטרס דואגים לכך שהציבור לא יהיה חלק מהבנת התהליך או המצב.

האליטות, עליהן מדובר בתקופה דנן, היו ההגמוניה הכנסייתית של הבישופים והמבנה השלטון הכנסייתי בארץ ישראל ובאימפריה הביזנטית. הכרוניקות הנוצריות מציגות כיצד אליטה זו נהרגה או גורשה מארץ ישראל במהלך הכיבוש. חוקרי האסכולה הזו הניחו כי גירוש האליטה הכנסייתית גרמה בהכרח לפגיעה ביכולת המאמינים להמשיך את קיום הפולחן הנוצרי. או לפחות לא לפתחו מעבר למה שנותר לאחר הכיבוש. גישה זו הייתה הגישה השלטת במחקר של המאה ה19 ובמאה ה20 (Robinson and Smith 1841). יש הטוענים כי שורשי הגישה הזו נעוצה בשכלול הרעיונות משלהי המאה ה 19 (ברס 1982).

המחקר הארכיאולוגי מראשית המאה הנוכחית מציג תמונה ארכיאולוגית שונה בתכלית. לא רק שלא נהרסו מנזרים וכנסיות, אלא שאנו אנו עדים להתגברות ובניית כנסיות במהלך המאה השמינית בתוך התקופה המוסלמית. מנזרים לא נהרסו אלא ננטשו במהלך המאה התשיעית והעשירית. שינוי זה בממצא חייב הבנת התהליכים ואימוץ גישות שונות במחקר. חוקרי האסכולה החדשה ובראשם ריינולדס אימצו את הגישה הפלורליסטית בניתוח הסיבות לנטישת המנזרים. נטישה שנעשתה ללא קשר ישיר לכיבוש המוסלמי (Reynolds2013).

על פי עיקרי הגישה הפלורליסטית לפרטים ולקבוצה יש עוצמה. יש ריבוי כוחות, אין ריכוז כוחות. המציאות הפוליטית היא הרבה יותר מגוונת, יש קבוצות כוח, יש ריבוי מוקדים וזו הדרך לניתוח המציאות. הפרטים מתאגדים לידי קהילות וקבוצות על סמך זהות ערכית וזהות של אינטרסים ולא רק על ידי מניע כלכלי. ייתרה מכך גישה זו לא רואה במוקד הכוח אצל האליטות. תפקיד החוקר בגישה זו הוא לנתח את ריבוי המוקדים, האינטרסים שלהם והדינמיקה ביניהם.

ריינולדס מנתח בספרו את הסיבה לנטישת המנזרים. לטענתו, נטישת המנזרים כלל לא קשורה לגירוש האליטות הנוצריות- ביזנטיות מארץ ישראל לאחר הכיבוש המוסלמי. לראייה המנזרים ממשיכים לתפקד ואף מתפתחים ופורחים כמאה שנה לאחר הכיבוש. את הנטישה של המנזרים בשלהי המאה השמנית הוא תולה במספר גורמים (Reynolds2013:148-214). הסיבות הן מגוונות ונעוצות בעיקר במבנה הקהילה וביכולותיה. קהילות שלא נמצאו בקשרי תרבות ומסחר עם קהילות אחרות לא יכלו להתאושש לאחר שחוו אירוע משברי. קהילה חלשה ושאינה מקיימת קשרי דת או מסחר או קשרי משפחה עם קהילה אחרת לא היו לא את המשאבים הכלכליים והארגוניים להשתקם לאחר רעידת אדמה. לעומתה קהלה ומנזר אשר קיימו קשרים אילו שרדו והשתקמו. במחקר הוא מראה קהילות שונות, חלקן באותו אזור גיאוגרפי, ששרדו לצד כאילו שנטשו את מנזריהם. עיקר טיעונו הוא ששלל גורמים הביא לנטישה ובעיקרם הקשרים הקהילתיים קשרי המסחר וזהות ערכית בין הקהילות והזרמים השונים בנזירות.

**סיכום:**

אני סבור כי ניתוח זה של ריינולדס, המאפיין את הגישה הפלורליסטית, נותן למחקר עומק ופותח אפיקי מחקר חדשים המציגים נקודות חדשות. בעוד שהמחקר הקודם הציג זווית אחת מרכזית לניתוח ולשינוי. על אף גירוש האליטות בתקופה המוסלמית הקדומה, הקהילות השונות המשיכו לתפקד ולפרוח המבחינה הקהילתית ודתית. תוך שהם משרתים את הקהילות הנוצריות סביבם.

ההנחה במחקרים החדשים כי מספר גורמים הם הקשורים לתהליך הקמה ונטישה של מנזרים בתקופות השונות מציגה את המהלך ההיסטורי באור מלא ועם ניואנסים חדשים. זאת ועוד, הגישה הפלורליסטית מיקדה את המחקר בקהילה המקומית ובהשפעתה על התהליכים ההיסטוריים.

כפי שהצגתי בניתוח תנועת הנזירות באימפריה הביזנטית עומדת בכל ההגדרות של חברה העומדת בהגדרות הגלובליזציה. למעשה הגלובליזציה קיימת משחר ההיסטוריה אף לפני האימפריה ההלניסטית. אולם חיבור של טכנולוגיה חדשה ופריסה כלל עולמית מעניקים לתופעה את העומק וההיקף העצום אותו אנו חווים במאה ה21.

**מקורות**

ארן ט' 2006*. הארכיאולוגיה של ארץ-ישראל בתקופה ההלניסטית: בין מסורת לחידוש.* ירושלים

ברס צ' 1982' הכיבוש הפרסי ושלהי השלטון הביזאנטי', בתוך צ' ברס ש' ספראי י'

 צפריר, ומ' שטרן (עורכים), **ארץ ישראל מחורבן בית שני עד הכיבוש המוסלמי**, ירושלים,

 עמ' 300-340.

גיל מ' 1983. **ארץ ישראל בתקופה המוסלמית הראשונה (634–1099**), תל אביב.

הירשפלד י' 1987. **מנזרי מדבר יהודה בתקופה הביזאנטית – תולדותיהם וארגונם הפנימי לאור**

 **המחקר הארכיאולוג**י, חיבור לשם קבלת תואר דוקטור של האוניברסיטה העברית

 בירושלים.

חסון י' 1984. 'התפרשות שבטי הערבים בארץ - ישראל במאה הראשונה להיג'רה', **קתדרה** 32,

 עמ' 65-54.

מאור ד. 2018. חלום בלהות ושמו לגלובליזציה. דמרקר 12.08.18, <https://www.themarker.com/magazine/MAGAZINE-1.6337255>

Bryce, T.2016. Atlas of the Ancient Near East From Prehistoric Times to the Roman

 Imperial Period. New York

Magness J. 2011.'Archaeological evidence for the Sasanian Persian invasion of

 Jerusalem', Holum K.G and Lapin H. (ed.) *Shaping the Middle East Jews,*

 *Christians, and Muslims in an Age of Transition 400-800 C.E*. Maryland.

 pp.85- 112

Patrich J. 2011. ‘The impact of the Muslim Conquest on monasticism in the Desert of

 Jersualem’, in A. Borrut, M. Debié, A. Papconstantinou, D. Pieri and J.O.

 Sodini (eds.) *Le Proche-Orient de Justinien aux Abbassides: peuplement et*

 *dynamique spatiales continuités de l'occupation entre les périodes byzantine et*

 *abbasside au Proche-Orient, VIIe-IXe siècles, Paris, 18-20 octobre 200* ” ,

 Turnhout, 205-218.

Reynolds D. 2013. *Monasticim and Christian Pilgrimage in Early Islamic Palestine*

 *c.614 – c.950.* University of Birmingham

Robinson E. & Smith E. 1841. *Biblical Researches in Palestine, Mount Sinai & Arabia*

 *Petrae.* A Jurnal of Travels in the Year 1839, I–III, London.

Schick R. 1995. *'The Christian Communities of Palestine from Byzantine to Islamic*

 *Rule: An Historical and Archaeological Study' (Studies in Late Antiquity and Early*